 

**בבית הדין הצבאי המחוזי**

**במחוז שיפוטי דרום:**

**בפני כבוד ההרכב:**  **סא"ל סבסטיאן אוסובסקי - אב"ד**

**רס"ן אוראל כהן - שופטת**

**סרן ניב יצחק- שופט**

**בעניין: התובע הצבאי: (ע"י ב"כ, סרן בר פרץ וסגן גל דבש)**

**נגד**

נאשם: X/ XXX א' א' (ע"י ב"כ, סרן נתנאל אזולאי)

הכרעת - דין

על פי הודאתו מורשע הנאשם בעבירה באמצעי תשלום, לפי סעיף 40(ב)(2) לחוק שירות תשלום, התשע"ט – 2019, בהתאם לכתב האישום המתוקן ולפרטים הנוספים.

* **ניתנה היום, כ"ו בשבט התשפ"ד, 05.02.2024, והודעה בפומבי ובמעמד הצדדים.**

\_\_\_\_\_\_\_\_\_\_\_­\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

**שופטת אב"ד שופט**

גזר - דין

הנאשם הורשע על פי הודאתו בעבירה באמצעי תשלום, לפי סעיף 40(ב)(2) לחוק שירותי תשלום, התשע"ט – 2019. על פי עובדות כתב האישום בהן הודה הנאשם בתקופה שבין ה-16.01.2023 ועד ל23.01.2023, השתמש הנאשם בפרטי כרטיס החיוב של מפקדו, רס"ן XXX, לצורך רכישת מטבעות קריפטוגרפיים מחברה פרטית. את האמור עשה ללא ידיעת מפקדו, בחמש הזדמנויות שונות, ובסך הכל ביצע רכישות בסך כולל של 1,596.88 יורו.

בבואם להציג את הסדר הטיעון, נטען על ידי הצדדים כי הם שקלו את חומרת המעשה, הפגיעה באמון בין מפקד לפקוד, היקף ומספר העסקאות ואת אופן ביצוען. מצד שני, שקלו הצדדים את הודאתו של הנאשם בהזדמנות הראשונה, עוד במהלך החקירה, את נכונותו להשיב את הכספים ובפרט הליך שיקומי ארוך ומשמעותי שעבר הנאשם במהלך השנה האחרונה. כמו כן, שקלו הצדדים את התנהגותו של הנאשם לאחר לאירוע ואת תרומתו ללחימה בעזה.

בדברו האחרון הביע הנאשם חרטה על מעשיו, סיפר שמדובר בדברים שאינם אופייניים לאישיותו, וכי באותה תקופה התמכר להימורים ועבר שיקום מוצלח.

בנסיבות אלה מצאנו לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שלושים (30) ימי מאסר לריצוי בפועל. הנאשם יתייצב לתחילת ריצוי עונשו ביום 03.04.2024 בשערי בס"כ XXX עד לשעה 11:30.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירת רכוש על פי כל דין.**
3. **פיצוי לחברת האשראי שפרטיה יועברו לסנגור באמצעות התביעה, בסך ארבעת אלפים שבע מאות תשעים ושלושה ש"ח (₪4,793) שישולמו בתשלום אחד באמצעות העברה בנקאית, עד ליום תחילת ריצוי עונש המאסר בפועל. היה והנאשם לא ישלם את הפיצוי עד למועד האמור, החוב יעמוד לפירעון מיידי. תשלום הפיצוי לא יהווה תנאי לתחילת ריצוי המאסר במועד שנקבע.**

* **זכות ערעור כחוק.**
* **ניתן היום, כ"ו בשבט התשפ"ד, 05.02.2024, והודע בפומבי ובמעמד הצדדים.**

\_\_\_\_\_\_\_\_\_\_\_­\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

**שופטת אב"ד שופט**

**העתק נכון מהמקור  
רס"ן לייה קריצר אללוף  
ק' בית הדין**

**נערך על ידי:ג.ח**

**בתאריך: 26.2.2024**

**חתימת המגיה: סגן שיר בן-ארמון**